

Alle yrkesforeninger

Norsk samfunnsmedisinsk forening

Norsk forening for allmennmedisin

Norsk gynekologisk forening

Norsk forening for rus- og avhengighetsmedisin

Norsk barnelegeforening

Norsk barne- og ungdomspsykiatrisk forening

Deres ref.:  Vår ref.: Dato: 18.12.2018

# Høring - forslag til endringer i straffeloven mv. (avvergingsplikt, tvangsekteskap, skyting mot politiet m.m.)

Justis- og beredskapsdepartementet sender på høring forslag til endringer i straffeloven.

Forslagene følger opp handlingsplaner fra regjeringen, anmodningsvedtak fra Stortinget og innspill fra andre aktører.

Det foreslås endringer i reglene om avvergingsplikt, blant annet at den skal gjelde flere lovbrudd enn i dag. Videre foreslås det kriminalisering av utenomrettslige tvangsekteskap.

Høringen er omfattende, og vi trekker derfor frem de elementene vi tror vil være mest relevant for høringsinstansene. Helsepersonells plikter er et sentralt tema, bl.a. relatert til prevensjonsveiledning for barn og unge, mistanke om seksuell omgang for barn og unge, og mistanke om tvangsekteskap. Et annet tema er vern av helsepersonell, da man i økende grad opplever trusler og trakassering mot ansatte i helsetjenestene.

**Særlig relevante kapitler er:**

* Kap. 2.1.5 – Prevensjonsveiledning overfor barn under 14 år
* Kap. 2.2.1 – Den alminnelige avvergingsplikten
* Kap. 2.2.2 – Plikt til å avverge kjønnslemlestelse
* Kap 2.2.3 og 2.3.3 – Avvergingsplikten ved prevensjonsveiledning av unge
* Kap 2.3.2.4 – Tvangsekteskap
* Kap. 5.1.14 – Trakassering av offentlige tjenestemenn på grunna av deres tjenesteutøvelse
* Kap. 5.2.3 og 5.3.3 – Vern av helsepersonell og brann- og redningspersonell

Les mer på Helse- og omsorgsdepartementets nettsider:

<https://www.regjeringen.no/no/dokumenter/horing---forslag-til-endringer-i-straffeloven-mv.-avvergingsplikt-tvangsekteskap-skyting-mot-politiet-m.m/id2618654/?expand=horingsnotater>

Dersom høringen virker relevant, bes det om at innspill sendes til Legeforeningen innen

**14. mars 2019**. Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver